সিলেট, ডিসেম্বর ২৭ : ঙশি মনিপুরদগী লেংবিরক্পা অল মণিপুর মুসলিম অর্গানাইজেশন কো-অর্ডিনেটিং কমিটি- অম্মুকোকগী থৌবুরেলশিংগী বাংলাদেশ খোঙচৎকী মতুং ইন্না বাংলাদেশ মণিপুরী প্রাথমিক শিক্ষক সমিতিগী থৌবুরেলশিংগা খংনা-চানবগী মীফম অমা ফমখি।  অম্মুকোককী ওজাশিং মিং ওইনা পঞ্জবদা অম্মুকোক মনিপুরগী থোইদোক হেন্দোক্না পুকচেল চাওরবা প্রেসিডেন্ট এস এম জালাল, মিরাজ শাহ কোরি, আঙ্কার, মমী টিভি মনিপুর অমসুং নাসির খান ইমাম, সোসিয়াল ৱার্কার মনিপুরগী ওজা অহুম খোংদারকখি।
 মনিপুরী প্রাথমিক শিক্ষক সমিতি গী প্রেসিডেন্ট অমসুং অল বাংলাদেশ মনিপুরী প্রাথমিক শিক্ষক সমিতিগী প্রেসিডেন্ট ওইবিরিবী ওজা কুঞ্জরানী সিনহা না লুচীং মখাদা ঙসি তেতইগাঁও খুঞ্জাদা লৈবা বাংলাদেশ মনিপুরী প্রাথমিক শিক্ষক সমিতি গী সেক্রেটারি ফম পুবিরীবা ওজা শান্ত কুমার সিংহ গী শঙ্গায়দা ওজাশিংবু তরাম্না ওকপগা লোয়ননা শকখং মায়খংনবগী থৌরম অমা পাংথোকখি।
 থৌরম অসিদা কমিটি অসিগী সেক্রেটারী অরুণ কুমার সিংহ, বামডোগী প্রেসিডেন্ট ওজা নুর উদ্দিন, সাজ্জাদুল হক স্বপন লোয়ননা কমিটি অসিগী মেম্বার ওজা উষা দেবী, ওজা শিল্পী কন্থৌজম, ওজা ভারতী, ওজা অরুণ, ওজা আজিজ, শোভা, মিলনী না চিংনা অতৈ অতৈসু শরুক য়াখি। 